b'\n_START_ARTICLE_\nReiner Klimke\n_START_PARAGRAPH_\nReiner Klimke (14. tammikuuta 1936 M\xc3\xbcnster \xe2\x80\x93 17. elokuuta 1999) oli saksalainen kouluratsastaja ja olympiavoittaja. H\xc3\xa4n on arvokisojen menestynein kouluratsastaja kautta aikojen._NEWLINE_Kuusiin olympialaisiin osallistunut Klimke voitti joukkuekultaa olympialaisissa vuosina 1964, 1968 (hevosella Dux), 1976 (hevosella Mehmed), 1984 ja 1988 (hevosella Ahlerich) sek\xc3\xa4 henkil\xc3\xb6kohtaisen kullan vuonna 1984 (Ahlerichilla). Henkil\xc3\xb6kohtaisen pronssin h\xc3\xa4n otti vuosina 1968 ja 1976._NEWLINE_MM-tasolla Klimke voitti kahdesti henkil\xc3\xb6kohtaisen kullan (1974 ja 1982) sek\xc3\xa4 nelj\xc3\xa4 joukkuekultaa (1966, 1974, 1982 ja 1986). EM-kisoissa h\xc3\xa4n voitti henkil\xc3\xb6kohtaisen kisan 1967, 1973 ja 1985 sek\xc3\xa4 seitsem\xc3\xa4n kultaa L\xc3\xa4nsi-Saksan joukkueessa.'